《武功阻雨呈康德涵状元三首 其三》
明代·郑岳

关辅多英俊，抡魁迥不凡。清樽延款语，细雨湿征衫。

绝粒离烟火，行空脱辔衔。西归仍有约，拉我访云岩。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。